October | 2018 | penpunt
Liefde en logika, versoenbaar?
Met 'n hele rits romans agter die blad, is dit nie verrassend dat Marilé (Alta) Cloete met, myns insiens, groot sukses, haar eerste SuperRomanza die lig laat sien het nie. Hierdie boek volg ook die nuwe tendens om ernstiger temas in romantiese fiksie aan te spreek, wat diepe aan die storielyn verleen. Dit gaan nie langer bloot oor held ontmoet heldin, stryk 'n paar hobbels plat en leef die droom nie.
In hierdie verhaal het ons 'n heldin wat herstel van kanker, en 'n held wat die seer uit sy jonger dae, met logika en harde werk probeer besweer. Die skrywer gebruik briewe wat die twee hoofkarakters deurentyd skryf, baie effektief om inligting, emosies, terugslae en vordering oor te dra aan die leser.
Ons het hier te make met 'n deurwinterde skrywer wat presies weet hoe om die leser enduit te boei. Ek het die reis deur Australië besonder geniet omdat die verskillende stadia van die ontwikkelende, helaas sukkelende verhouding, so soomloos met die inligting oor plekke, diere en mense verweef is. En dan is daar die logika, wat dalk net die knie moet buig voor die liefde.
Vandeesweek het ek dit oor 'n ouer boek deur Bernette Bergenthuin. Wat ek voorheen van hierdie skrywer gelees het, was eg menslik, met 'n goeie skoot humor, presies waarna ek gesoek het.
Dit is 'n ambisieuse stuk skryfwerk, wat die intriges van drie susters om die beurt hanteer. Dit sorg vir interessante leesstof, want die drie vroue is uiteenlopend in geaardheid en omstandighede. Gepaste opskrifte help die leser gemaklik tred hou met die verloop van die onderskeie substorielyne, en dit vervleg baie goed waar daar raakpunte is. Voeg daarby 'n paar interessante manlike rolspelers, 'n Italiaanse ma en 'n pa wat aan die stuur is van 'n familiesaak, en die resep vir sukses is onfeilbaar. Moenie vergeet van die wyse ouma wat 'n saak blatant by die naam noem nie.
Hierdie lekkerleesboek is steeds beskikbaar by Lapa Uitgewers, en waarborg 'n paar ure se heerlike ontvlugting.
Religious and ethnic conflict, political strife and impending civil war, but also the love of poetry, music and soccer and lasting friendship – this is the background against which Ahmed Ismail Yusuf pens the tender stories gathered under the title The lion's binding oath.
Between the story of a leopard not giving up his prey to a valiant, albeit foolish young shepherd, and the moving closing story of the three year relationship between a lost youngster and a lion, lies the five piece Mayxaano Chronicles, following the life of a young Somali girl, and that of people that was influenced by their relationship with her.The Vulture has landed and A delicate hope are both heartwrenching stories of the atrocities that prevailed in the troubled Somalia.
The language is almost poetic, giving the impression that each word is chosen deliberately. This is probably due to the fact that the writer is Somalian by birth, and learned English in the United States, after fleeing Somalia.
But for the recent introduction of Catalyst Press by Lapa Publishers, I probably would not have laid hands on this unique book, and would have been poorer for it.
Nuwe drome bring nuwe liefde
Nuwe Drome is 'n omnibus met drie vorige Romanzas van Cecilia Nortjé, in Augustus 2018 uitgegee deur Lapa Uitgewers. Die partye in Die weddenskap is die smeeystersmid, Sam, met haar afgeleefde bakkie en beroerde geldsake, en die skatryk Bret, wat haar wil oortuig dat rykdom nie nooodwendig sleg is nie. Die vonke spat gedurig, want haar lont is kort en haar ondervinding met rykes, nie goed nie. Soos dikwels in verhoudings die geval is, speel ervarings uit die verlede hier 'n beduidende rol in hoe situasies hanteer word.
Dieselfde beginsel is ook ter sprake in Toekomsbelofte, maar hier kon nog 'n kwessie onder die loep, naamlik die dinamika in 'n verhouding waar die vrou ouer is as die man. Gaan Katja werklik toelaat dat jaloesie en spoke uit haar mislukte huwelik, haar vervreem van Isao?
Net 'n stukkie papier weef die verhaal van Ben en Pippa, wat 'n belangrike brokkie geskiedenis deel, maar totaal verskillende opvattings het van die gebeure van vyf jaar gelede. Twee sterk persoonlikhede wat erg koppe stamp en onversoenbaar blyk te wees, behalwe vir 'n gemeenskaplike belang, plofbare aantrekkingskrag tussen hulle, en agter al die onweerswolke, natuurlik die liefde.
Nuwe drome is 'n gepaste titel vir die bundel, want die rolspelers het almal te make met verhoudings en opvattings uit hulle onderskeie verledes, wat moet vervang word alvorens hulle nuwe geluk kan vind.